b'\n_START_ARTICLE_\nOristanas\n_START_SECTION_\nIstorija\n_START_PARAGRAPH_\nOristan\xc4\x85 \xc4\xafk\xc5\xabr\xc4\x97 bizantie\xc4\x8diai kaip Aristanis \xc5\xa1alia finikie\xc4\x8di\xc5\xb3 gyvenviet\xc4\x97s Othoca (dabar Santa Giusta). Jis \xc4\xafgijo svarb\xc4\x85 1070 m., kai vyskupas Torkotorijas padar\xc4\x97 miest\xc4\x85 vyskupyst\xc4\x97s centru vietoj greta esan\xc4\x8dio Taro. Manoma, kad taip jis pasielg\xc4\x97 d\xc4\x97l sarac\xc4\x97n\xc5\xb3 atak\xc5\xb3. Oristanas taip pat tapo Arbor\xc4\x97jos judikato sostine. Buvo numatyti \xc4\xaftvirtinimai, bet j\xc5\xb3 statyba u\xc5\xbetruko iki Marianui II tampant judiku._NEWLINE_Viduram\xc5\xbeiais Oristanas siek\xc4\x97 valdyti vis\xc4\x85 sal\xc4\x85, tad kariavo su kitais judikatais. \xc5\xa0ie planai pasiek\xc4\x97 kulminacij\xc4\x85 valdant Marianui IV (1347\xe2\x80\x931375 m.) ir jo dukrai Eleanorai (1375\xe2\x80\x931404 m.). Arbor\xc4\x97jos judikatas buvo paskutin\xc4\x97 Sardinijos karalyst\xc4\x97 u\xc5\xbeimta Aragono karalyst\xc4\x97s po Makomero m\xc5\xab\xc5\xa1io 1478 m. Po to Oristano istorija neatsiejama nuo Sardinijos istorijos.\n_START_SECTION_\nSa Sartiglia\n_START_PARAGRAPH_\nSa Sartiglia yra riteri\xc5\xb3 turnyras rengiamas pastaruosius 500 met\xc5\xb3 Oristane per Karnavalo sekmadien\xc4\xaf ir Mardi Gras. Sekmadienio turnyr\xc4\x85 rengia \xc5\xbeemdirbi\xc5\xb3 susivienijimas (Gremio), o Mardi Gras atitinkamas dailid\xc5\xbei\xc5\xb3 susivienijimas. Manoma, kad \xc5\xa1is renginys kil\xc4\x99s i\xc5\xa1 Katalonijos tradicij\xc5\xb3. \xc5\xbdodis Sartiglia kilo i\xc5\xa1 Sortija, kuris atsirado i\xc5\xa1 lotyni\xc5\xa1ko Sorticola, kuris yra Sors, rei\xc5\xa1kian\xc4\x8dio likim\xc4\x85, laim\xc4\x99, \xc5\xbeied\xc4\x85, vedinys._NEWLINE_\xc5\xbdiedas yra u\xc5\xbeuomina \xc4\xaf skardines \xc5\xbevaig\xc5\xbedes su skyle centre, kurios kabo ant kaspin\xc5\xb3 raiteli\xc5\xb3 galv\xc5\xb3 auk\xc5\xa1tyje gatv\xc4\x97je \xc5\xa1alia katedros ir \xc4\xaf kurias kauk\xc4\x97ti raiteliai taikosi su kardais jodami dideliu grei\xc4\x8diu, kai apie j\xc5\xb3 atvykim\xc4\x85 paskelbia b\xc5\xabgnai ir trimitai. Raiteliai joja sm\xc4\x97liu pa\xc5\xbeym\xc4\x97tu keliu per miesto centr\xc4\x85. Pagaut\xc5\xb3 \xc5\xbevaig\xc5\xbed\xc5\xbei\xc5\xb3 skai\xc4\x8dius yra klest\xc4\x97jimo, kur\xc4\xaf gaus rengiantys susivienijimai, simbolis._NEWLINE_\xc5\xa0vent\xc4\x97s pabaiga vadinama La Pariglia. Tuomet kauk\xc4\x97ti raiteliai iki saul\xc4\x97lyd\xc5\xbeio kitoje senamies\xc4\x8dio vietoje demonstruoja akrobatinius triukus ir jojimo men\xc4\x85.'